Alle foretak, med eller uten skatteplikt, må etablere tjenestepensjonsordning hvis foretaket har
minst to personer som begge har en arbeidstid og lønn som utgjør minst 75 % av full stilling
minst én arbeidstaker uten eierinteresser i foretaket som har en arbeidstid og lønn som utgjør minst 75 % av full stilling
personer i deltidsstilling som utgjør minst 20 % av full stilling, og som til sammen tilsvarer minst to årsverk
Foretak som ikke oppfyller ovenstående kan eventuelt etablere frivillig tjenestepensjonsordning etter innskuddspensjonsloven § 2-3 annet ledd, det gjelder særlige regler, se avsnittet om selvstendige næringsdrivende.